Page:Robert Burn's (sic) song-book.pdf/6

 ''We are na fou, we're na that fou,  but just a drappie in our e'e, '' ''The cock may craw, the day may daw,  and ay we'll taste the barley bree.''

Here aie we met, three merry boys,

three merry boys I trow aru we;

And mony a night we've merry been,

and mony mae we hope to be!

It is the moon, I ken her horn,

that's blinkin in the lift sae hie!

She shines : sae bright to while us ame

but by my sooth she'll wait a wee

Wha first shall rise to gang away,

a cuckold, coward loun is he!

Wha first beside his chair shall fa',

He is the king amang us three!

It was upon a Lammas night,

when corn-rigs are bonny,

Beneath the moon's unclouded light,

I held awa' to Annie

The time flew by wi' tentless heed,

till 'tween the late and early,

Wi' sma' persuasion she agreed

to see me through the barley.

Corn rigs, and barley rigs

an' corn rigs are bonny

I'll ne'er forget that happy night,

amang the rigs wi' Annie.